**Don Quijote**

**Miguel de Cervantes Saavedra**

([Alcala de Henares](http://hr.wikipedia.org/w/index.php?title=Alcala_de_Henares&action=edit&redlink=1), [29. rujna](http://hr.wikipedia.org/wiki/29._rujna) [1547](http://hr.wikipedia.org/wiki/1547). - [Madrid](http://hr.wikipedia.org/wiki/Madrid), [23. travnja](http://hr.wikipedia.org/wiki/23._travnja) [1616](http://hr.wikipedia.org/wiki/1616).) najznačajniji je [španjolski](http://hr.wikipedia.org/wiki/%C5%A0panjolska) pripovjedač i jedan od najvećih pisaca svjetske književnosti. Da i nije napisao svoje veliko književno djelo, poglavito [*Don Quijotea*](http://hr.wikipedia.org/wiki/Don_Quijote), buran život Miguela de Cervantesa Saavedre mogao bi nam poslužiti kao slika čovjeka na granici između dviju epoha - [renesanse](http://hr.wikipedia.org/wiki/Renesansa) i [baroka](http://hr.wikipedia.org/wiki/Barok).

Rodio se u malom mjestu kraj Madrida u velikoj obitelji koja je bila nižeg staleža. Tijekom rane mladosti često je sa svojom obitelji mijenjao mjesto boravka. Nakon školovanja u Madridu, prvo je bio kardinalov tajnik. Godine 1570. stupa u vojsku, a već sljedeće godine sudjeluje u poznatoj pomorskoj Bitci kod Lepanta u kojoj je brodovlje Španjolske, Venecije i Svete Stolice porazilo tursku flotu, što označava početak kraja turske moći na Sredozemlju. Cervantes se istakao u borbi, u kojoj je izgubio ruku.

Godine 1575. vraća se u domovinu i nada se promaknuću. Međutim, na povratku, brod su napali gusari te je zajedno s bratom odveden u Alžir, gdje je zatočen. Smatrajući ga uglednom i važnom osobom (jer je znao čitati i pisati), za njega su tražili vrlo visoku otkupninu koju njegova siromašna obitelj nije mogla prikupiti. Ostao je punih pet godina u zatočeništvu, dok za njega nisu platili svećenici iz reda Svetog Trojstva.

Nakon povratka u domovinu uglavnom piše drame, a iz tog razdoblja potječe pastirski roman Galatea (1585.). Prvi književni pokušaji nisu ga proslavili. Njegova dramska djela postaju potpuno nezanimljiva s pojavom novog shvaćanja kazališta Lope de Vege. Nakon očeve smrti ima financijskih teškoća, a neuspješni novčarski poslovi uskoro ga odvode i u zatvor. Tamo počinje pisati jedno od najpoznatijih djela svjetske književnosti – roman Bistri vitez Don Quijote od Manche (El ingenioso hidalgo Don Quijote de la Mancha), čiji je prvi dio objavljen 1605., a drugi 1615. Iako zamišljen kao satira na viteške romane, Cervantes je u njemu dao humanistički orijentiranu sliku čovjekova života i njegovih bitnih zaokupljenosti, obrađujući stalni sukob između realnosti i ideala. Djelo je snažno utjecalo na razvoj romana, a na polju novele sličan će učinak imati zbirka *Uzorite novele* (1613.). Potkraj života objavio je knjigu kazališnih tekstova *Osam komedija i osam međuigri* (1615.). Jedan je od najvećih pisaca svjetske književnosti.

## Don Qujiote

Don Quijote je glavni lik u romanu *El ingenioso hidalgo Don Quijote de la Mancha*,

Ponekad se naziv ovog romana ili lika piše arhaičnim španjolskim oblikom (Don Quixote).

Na hrvatski jezik knjigu je prvi preveo Iso Velikanović 1915. Njegov je prijevod redigirao i napomenama popratio Josip Tabak, te je takav objavljen 1951.

- **vrsta:** viteški roman; satira i parodija na viteške romane postiže se humorom

- **tema-** sukob svijeta realnosti i mašte

- prikaz cjelovitog španjolskog društva

- **kompozicija**- 1. dio (1605)- Don Quijota poistovjećuje s vitezovima srednjeg vijeka

2. dio (1615)- Don Quijotu se na kraju vraća razum

- mnoštvo novela koje povezuje glavni lik

- **likovi**: Don Quijote, Sancho Panza (štitonoša), Rosimante (konj), Dulcinea (njegova odabranica)

Roman se sastoji iz dva dijela: prvi, nazvan *El ingenioso hidalgo Don Quijote de la Mancha*, objavljen [1605.](http://hr.wikipedia.org/wiki/1605.) i drugi, *Segunda parte del ingenioso caballero Don Quijote de la Mancha*, objavljen [1615.](http://hr.wikipedia.org/wiki/1615.) Cervantes govori da su prva poglavlja knjige došla iz *Kronika La Manche*, a da je ostala knjiga prevedena s rukopisa, koji je prvobitno bio na arapskom jeziku i koga je napisao izvjesni [*Cide*](javascript:void(0)) *Hamete Benengeli*. Ovi i drugi spisateljski izvori su parodija na vitešku vrstu romana. U Barseloni 1617. godine pojavljuje se prvo zajedničko izdanje prvog i drugog dijela.

Don Quijote- Alonso Quijano ili Quesada je obični Španjolac (hidalgo, najniži red španjolskog plemstva) seoski plemić, previše je čitao viteške romane, priče o viteškim lutanjima (*libros de caballerias*) da mu se kako kaže pisac *pomutila pamet*. Kada mu više nije bilo dovoljno čitati odlučio je spasiti svijet od zla i nepravde, te se preobrazio u viteza. Očistio je vojnu opremu svojih pradjedova, nazvao svog konja Rozinante, a sebe Don Quijote. Njegovi prijatelji i obitelj drže ga ludim kada odluči uzeti ime *Don Quixote de la Mancha* i osobno postane vitez lutalica (*don* je bila titula višeg plemstva, dok je *quixote* na španjolskom jeziku označavao dio oklopa). Onda odlučuje lutati [Španjolskom](http://hr.wikipedia.org/wiki/%C5%A0panjolska) na svom mršavom konju Rocinantu, ispravljajući nepravde i braneći ugnjetavane. Svog čuvara svinja proglašava svojim perjanikom Sancho Panzo-susjed seljak ali bez pameti.

Don Quijote je vidno lud za mnoge ljude. On vjeruje da su obične krčme začarani dvorci, a mlade seljanke prelijepe princeze. On zamjenjuje vjetrenjače za divove koje su poslali zli čarobnjaci . On zamišlja seljanku iz susjedstva da je Dulcinea del Toboso, prelijepa djevica kojoj je on zaklinje na ljubav i odanost (kao svaki vitez mora imati odabranicu svoga srca u čije ime će činiti dobra djela).

Sancho Panza, njegov naivni štitonoša, vjeruje da je njegov gospodar malo lud, u *stvarnosti* on vjeruje da nema nikakve Dulcineje, ali ipak pristaje pratiti gospodara, nadajući se da će se tako obogatiti. On i Don Quijote se slažu da, kako Dulcinea nije jako lijepa i ne miriše kao što bi trebala mirisati, mora biti začarana, I od tada oni idu na misiju kako bi je *odčarali*.

Gospodar i njegov perjanik (štitonoša), prolaze kroz mnoge složene promjene pa se atributi likova mijenjaju kako radnja teče. Pri kraju druge knjige, Quijote spoznaje da su njegove avanture upravo bile ludost i odlučuje se vratiti kući kako bi umro. Sancho ga moli da ne odustaje, predlažući mu uzimanje uloge pastira (koji su tada bili junaci pastoralnih priča).

Gospodar i perjanik proživljavaju različite avanture, koje im često donose više štete nego dobrog unatoč njihovim plemenitim namjerama. Uz poznati prizor *borbe s vjetrenjačama*, susreću kriminalce poslane na galije, postaju žrtve šale kneževskog para, kada Sancho biva proglašen *upraviteljem* nepostojećeg otoka Barataria itd.

|  |  |
| --- | --- |
| Don Quijote | Sancho Panzo |
| Svijet mašte i legende, privida | Svijet realnosti, razuma |
| idealist | materijalist |
| Bezumna hrabrost | Oprez |
| Tragikomičan lik jer živi u svijetu kojeg idealizira | Priprost seljak, naivan, zna se suočiti sa stvarnošću stoga mu mora pomoći |
| Stvarnost pokušava prilagoditi svojim idealima, ne prihvaća je | Lakovjeran i naivan jer se oduševljava obećanim otokom |
| Ne prizna novinu pa starim i zahrđalim oružjem napada vjetrenjače |  |
| Human je jer je vođen idejom spašavanja svijeta |  |

**Jesi li znao!?**

Roman “ Don Quoijte “ drži se najviše prevođenim dijelom u cijelom svijetu, odmah nakon“ Biblije “. Iako pripada renesansi, Cervantes se drži tvorcem modernog romana, a

njegovo djelo “ Don Quijote “ mnogi smatraju osnovom zapadnoeuropske književnosti, ali i “ jednim od najboljih objavljenih djela fikcije svih vremena, kao i najvažnijim djelom španjolskog “ Zlatnog vijeka “”.

**Donkihotizam**: Sklonost pustolovinama, avanturama, pustolovinama, svaki besmisleni i uzaludni idealizam ili neki smiješni pothvat. Iza ovog suhoparnog objašnjenja krije se puno veće i snažnije značenje. Vjera u bolji, pravedniji svijet, ljude, ideale.plemenitost. Vjetrenjače i zmajevi su uvijek postojali i postoje samo je pitanje oblika koji preuzimaju.

**Riječ** *donkihotizam:*

Ima 12 slova, što je za 3,2% više od prosječne hrvatske riječi

digitani ispisano donkihotizam

**-.. --- -. -.- .. .... --- - .. --.. .- --** morzova abeceda – donkihotizama

**GUSTAV DORE – Don Quijote-**

(nekoliko slika)













